cyanic-selkie/wikianc huggingface dataset:
ריס נלסון
ריס לוק נלסון (באנגלית: Reiss Luke Nelson; נולד ב-10 בדצמבר 1999) הוא כדורגלן אנגלי המשחק בעמדת הקיצוני הימני בארסנל.
קריירת מועדונים
את הופעתו הראשונה במשחק רשמי במדי הקבוצה הבוגרת ערך ב-6 באוגוסט 2017, כשעלה כמחליף בניצחונה של ארסנל על צ'לסי בבעיטות הכרעה במשחק מגן הקהילה. ב-14 בספטמבר 2017 ערך את הופעתו הראשונה במסגרת אירופית, כשהחליף את ת'יאו וולקוט בדקה ה-82 במשחק שלב הבתים של הליגה האירופית בו ניצחה ארסנל 3–1 את פ.צ. קלן.
אליזבת בוט
ביוגרפיה
עבודותיה של אליזבת בוט הוצגו בתערוכות מרובות ברחבי ארצות הברית בראשית שנות השמונים. [3] תערוכת היחיד הראשונה שלה נערכה בבוסטון בגלריית ג'יי איסטמן צ'ייס בשנת 1882. ב-2 במרץ 1886, בפריז, היא התחתנה עם דובנק. השניים התארסו ב-1881. לאחר חתונתם הם גרו בוילה קסטלני עם אביה. בנם, פרנק בוט דובנק, נולד ב־18 בדצמבר 1886. הוא הפך למהנדס והתחתן עם ג'וזפין וויטני, בתו של הנרי מ. וויטני.
סוזאן סאמרס
אבא חורג, אמא חורגת
בספטמבר 1991 שבה סאמרס לשחק בקומדיית המצבים אבא חורג, אמא חורגת, יחד עם פטריק דאפי, שהייתה להצלחה ברשת ABC. שבוע לאחר תחילת שידור הסדרה, שודר ב-ABC סרט באורך של שעתיים על חייה של סאמרס בשם "לשמור על הסודות" (Keeping Secrets), שהתבסס על אוטוביוגרפיה שלה באותו שם. הסרט תיעד את חיי המשפחה העכורים של סאמרס ואת ילדותה, לצד עלייתה לתהילה. לאור הקריירה המתחדשת שלה, החלה סאמרס גם להופיע בתוכנית אירוח יומית ב-1994, ששודרה עונה אחת. הסדרה אבא חורג, אמא חורגת שודרה ב-ABC עד לעונה השישית שלה ב-1997, ולאחר מכן המשיכה להיות משודרת ברשת CBS, במה שהתברר כעונתה האחרונה. במקביל לשידור הסדרה ב-CBS, נבחרה סאמרס להיות שותפה להנחיה של התוכנית הוותיקה "המצלמה הנסתרת" (Candid Camera) יחד עם פיטר פאנט, שעלתה מחדש לאוויר מאוחר יותר באותה שנה. סאמרס המשיכה להיות שותפה להנחיית התכנית במשך שנתיים.
השקפותיה בנושאי בריאות
סאמרס תומכת ב"טיפול חלופי בהורמונים זהים ביולוגית". ספרה "ללא גיל: האמת העירומה על הורמונים זהים ביולוגית", כולל ראיונות עם 16 מטפלים שעוסקים בשיטה, אך גם כולל דיון נוסף בגישה ספציפית אחת, "פרוטוקול וילי". על סומרס ועל תרזה וילי, יוזמת הגישה, נמתחה ביקורת על קידומה. קבוצה של שבעה רופאים, שכולם הציגו את השיטה כרקע לדיון בסוגיות בריאות אצל נשים, הוציאו מכתב פומבי לסומרס ולמוציא לאור שלה, קראון, שבו הם טענו שהפרוטוקול "בלתי מוכח מדעית ומסוכן", וציינו את חוסר כישוריה הרפואיים והקליניים של וילי. השימוש בטיפול חלופי בהורמונים זהים ביולוגית הוא נושא שנוי במחלוקת בעולם הרפואה. יעילותו מעולם לא נבחנה וקבוצות רבות הביעו את דאגתם בנוגע לבטיחותה ובנוגע לטענות שגויות של המטפלים. השיטה הייתה נושאו של מאמר ב-Associated Press:
יחיעם ששון
יחיעם ששון (נולד ב-1948) הוא תת-אלוף במילואים בצה"ל, כיהן כראש המטה ללוחמה בטרור.
ביוגרפיה
לאחר מלחמת יום הכיפורים המשיך בהסבה לשריון ומילא תפקידי מ"פ, סמג"ד ומפקד גדוד שריון 126 של חטיבה 211. כסגן מפקד חטיבה טנקים סדירה 211 נלחם בקרבות מלחמת לבנון הראשונה בגזרה המערבית ובעיר ביירות ופיקד על פעולת החילוץ של פלוגת חי"ר מגדוד 450 (האריה המעופף) שהייתה כפופה לחטיבה ונקלעה לקרב קשה בצומת אל-באץ. על חלקו בחילוץ זה הומלץ לעיטור העוז לאחר המלחמה אבל סירב להתייצב בפני הוועדה בגלל ביקורתו על התנהגות המח"ט במלחמה. בשנת 1983 מונה למפקד עוצבת הסוס הדוהר ובשנת 1985 מונה למפקד חטיבת הטנקים הסדירה 211. במאי 1988, בהיותו סגן מפקד אוגדה 36, השתתף במבצע חוק וסדר – הפשיטה על בסיס החזבאללה בכפר מיידון שבדרום לבנון. שירת כמפקד מחוז חיפה בפיקוד העורף ובהמשך שימש ראש צוות כשירות וכוננות במשרד מבקר מערכת הביטחון בדרגת תא"ל. השתחרר מצה"ל והצטרף למטה ללוחמה בטרור שבראשו עמד מאיר דגן. בשנת 1999 מונה לראש המטה, תפקיד אותו מילא עד פרישתו בשנת 2002.
סרגיי גראסימץ
קריירת אימון
בסתיו 2008 חתם בצוות האימון של דינמו סנקט פטרבורג וסייע לאדוארד מאלפייב, עד 2009.
חייו האישיים
בנו, סרגיי סרגייביץ' גראסימץ משחק עבור ורס רינה, מהליגה האוקראינית הראשונה (נכון לשנת 2017).
משה חורין
ביוגרפיה
היה נשוי לאילזה ואב לשלושה. נפטר בשנת 1985, והובא למנוחות בבית העלמין שבקיבוצו טירת צבי. אשתו אילזה נפטרה בשנת 2013 בגיל 98, ונקברה לצידו.
יפתח (אורטוריה, קריסימי)
קריסימי ביסס את המוניטין שלו כאמן האורטוריה הלטינית בשנת 1650, כשחיבר את "יפתח", הנחשבת ליצירה המשובחת ביותר שלו בצורה זו. תאורטיקאי המוזיקה אתאנאזיוס קירשר הזכיר ב"מוזורגיה אוניברסליס" שלו את האורטוריה וציין את יכולתו של קריסימי להטות "את רוח המאזינים אל כל רגש שיחפוץ בו". גרסה של הנס ורנר הנצה משנת 1976 היא עיבוד ל-7 קולו סולו, מקהלה ב-6 קולות, חלילים, כלי הקשה ופיציקטו בכלי מיתר.
נחש בירית מצוי
הנחש הוא טורף הניזון מסרטני מים, דוחיים, זוחלים אחרים עופות ויונקים. הוא תופס את הטרף עם הלסתות ובולע אותו.
הרשל שכטר
קריירה
בשנת 1956 נסע לברית המועצות עם משלחת רבנית אמריקאית כטוען למען זכויות יהודי ברית המועצות. הוא שימש גם כיועץ בנושא לנשיא ריצ'רד ניקסון.
עירוני נשר
היסטוריה
המועדון נוסד בשנת 2009 על ידי שלומי פרץ ואמיל יוסיפוב כתחליף למועדון הפועל תל חנן, שנוסד בשנת 1954 ופורק בשנת 2009.
פרנק וורסלי
ילדות ונעורים
פרנק ארתור וורסלי נולד באקארואה, ניו זילנד, בן למשפחת איכרים. סבו, הנרי פרנסיס וורסלי (1876-1806) היגר מאנגליה לליטלטון, אליה הגיע בשנת 1851 עם משפחתו הגדולה. אמו של וורסלי מתה כשהיה פעוט. כשהיה בן 11 עזב אחיו הבכור, הארי, את הבית לעבוד בחברת הספנות הניו זילנדית ובערך באותו זמן לקח אביו אותו ואת אחותו בת ה-13 לכרייסטצ'רץ', שם למד בבית הספר הפתוח פנדלטון וסיים אותו כתלמיד מצטיין. כמוהו כאחיו, גילה פרנק עניין בקריירה ימית ובשנת 1887 ניסה להתקבל לחברת הספנות הניו זילנדית, אך מפאת קומתו הנמוכה, נדחה והתבקש לנסות שוב כשיתבגר. הוא פנה שוב כעבור חצי שנה והפעם הצליח, אף כי לא גדל במידה משמעותית מאז ניסיונו הקודם. הוא התקבל לעבודה כמלח זוטר על סיפון ה"ויירואה", ספינת מפרשים שנשאה צמר ללונדון.
המשלחת הטראנס-אנטארקטית האימפריאלית
ה"אנדיורנס" עזבה את אנגליה ב-8 באוגוסט 1914. פניה היו מועדות לבואנוס איירס, שם היה שקלטון, שנסע בנפרד, אמור להצטרף למשלחת. יציאת המשלחת הייתה בעייתית; הציפייה לפרוץ מלחמת העולם הראשונה גרמה לכמה חברים, בהם וורסלי, שהמתינו להיקרא לצי המלכותי, לדחות את המסע. ואולם, האדמירליות יעצה לשקלטון להמשיך בתוכניותיו גם לאחר שאנגליה הכריזה מלחמה על גרמניה הקיסרית ב-4 באוגוסט. ממש לפני יציאת ה"אנדיורנס" פנה וורסלי לרשויות ונענה, שצוות קציני הצי לא ייקראו הפעם לשירות. במהלך המסע על קיטור אל דרום אמריקה, אזל הדלק והקרשים, שנועדו לבניית צריפים בבסיס המשלחת באנטארקטיקה, שימשו להסקת כבשן המנוע. וורסלי פיקד על ספינתו ברגיעה יחסית, כמעט ללא משמעת או פיקוח על צריכת אלכוהול. ארבעה אנשי צוות נכנסו בתגרת שיכורים כשירדו לחוף במדיירה. במהלך העגינה במדיירה, נמל נייטרלי, התנגשה אונייה גרמנית במעגן סמוך ב"אנדיורנס" וגמרה לה נזק. וורסלי, אחוז חימה, עלה אל סיפון האוניה הגרמנית עם עוד כמה מחברי המשלחת וכפה על צוותה לתקן את הנזק שחוללו.
ויליאם סטון (מושל איווה)
שנותיו האחרונות
ויליאם סטון נפטר כתוצאה מדלקת ריאות באוקלהומה סיטי ב-18 ביולי 1893, לשם הוא עבר עם בנו לעסוק בעריכת דין. הוא נטמן בבית הקברות גרייסלנד שבנוקסוויל.
1 (אלבום של הביטלס)
1 הוא האלבום הרביעי הנמכר ביותר בארצות הברית מאז שהחל מדד נילסן סאונד-סכאן לעקוב אחר מכירות האלבומים בארצות הברית בינואר 1991, והאלבום הנמכר ביותר של שנות האלפיים בארצות הברית. האלבום יצא בהוצאה מחודשת בספטמבר 2011, ובכמה מהדורות דלוקס שונות, המקיפה שבהן היא סט של שלושה דיסקים בשם 1+, הכוללת דיסקי וידאו.
פזאי אדום-כנף
פזאי אדום-כנף (שם מדעי: Agelaius phoeniceus) הוא מין של עוף ממשפחת הפזאיים המצוי באמריקה הצפונית ובכמה מקומות באמריקה המרכזית.
מפרץ מנילה
מפרץ מנילה (באנגלית: Manila Bay) הוא מעגן טבעי באי לוזון המשמש עבור נמל מנילה, הגדול שבנמלי הפיליפינים. המפרץ נחשב למעגן הטבעי הטוב ביותר בדרום־מזרח אסיה. אורך חופיו מגיע לכ־190 ק"מ. הוא נחשב לנקודה אסטרטגית עוד קודם לכיבוש הספרדי של הפיליפינים. המפרץ מחובר לאוקיינוס השקט, ומוקף משלשת עבריו באי לוזון.
משה מעוז
ביוגרפיה
בשנת 1966 השלים תואר Ph.D בקולג' סנט אנתוני, אוניברסיטת אוקספורד, אנגליה, בהיסטוריה של המזרח התיכון, והחל משנת 1968 שימש מרצה באוניברסיטה העברית בירושלים. במקביל, החל משנת 1971, כיהן כיושב ראש המכון ללימודי אסיה ואפריקה באוניברסיטה העברית.
בשנת 1992 חזר מעוז לנהל את המכון למחקר על שם הארי טרומן למען קידום השלום, האוניברסיטה העברית ובמקביל היה חבר בוועדות המייעצות על יחסי ערבים ישראלים לראש הממשלה יצחק רבין. באמצע שנות התשעים הקים את העמותה הישראלית ללימודים בינלאומיים.
פריסילה פוינטר
ביוגרפיה
פוינטר נולדה בעיר ניו יורק. אימה, אוגוסטה לאונורה (לבית דייוויס), הייתה אמנית ומאיירת, ואביה, קנת' קית פוינטר, היה אמן. אחד מסביה של אימה, יעקב ברט כהן, היה ממשפחה יהודית שחיה בארצות הברית מאז המאה ה-18.
קריירה
פוינטר הופיעה בסרטים רבים, כולל "קארי" (1976), שבו היא שיחקה על המסך בתפקיד אימה של ביתה בחיים האמיתיים איימי אירווינג, "שדה הבצל" (1979), Mommie Dearest (1981), "Twilight Zone: The Movie" (1983), "קטיפה כחולה" של דייוויד לינץ' (1986), "סיוט ברחוב אלם 3: לוחמי החלומות" (1987), ו-"Inferno" (Desert Heat) (1999). בנוסף לסרט "קארי", שיחקה פוינטר על המסך בתפקיד אימה של ביתה איימי פעמיים נוספות: ב-"Honeysuckle Rose" (1980) וב-"Carried Away" (1996).
טל בלכרוביץ'
ביוגרפיה
בלכרוביץ' דיבב בסרט "ספר הג'ונגל" (מוגלי), בסרט "על כלבים וגנבים" (פאטץ') ובסדרות "אגדת פנג הלבן" (פנג הלבן) ו"דנבר הדינוזאור האחרון" (צלי).
בשנת 2015 גילם בלכרוביץ' את "מרש" בתוכנית הילדים "דן ומוזלי" בטלוויזיה החינוכית.
שפמיתיים
שפמיתיים (שם מדעי: Plotosidae) היא משפחה של דגים מסדרת השפמנונאים. שפמנונים אלה נראים כמו צלופחים אך בעלי שפמות ופיות גדולים, מהם קיבלו את שמם.
מיכאל קולהאס (יעקב פינס)
תיאור
פינס יצר את הדפסים בטכניקה של חיתוך עץ, על לוחות עשויים עץ אדר. בנוסף, מספר עיטורים קטנים, המשמשים כעיטור לראש פרק או כוינייטה, נעשו בטכניקה של תחריט עץ על לוחות מעץ אשור (בוק). את אחד מן ההדפסים - "הפגישה עם מגדת-העתידות הזקנה" - יצר פינס בשתי גרסאות שונות, כשרק אחת מהן שובצה בספר. פינס בחר ביצירות להתרכז בתיאור מצבו הנפשי של קולהאס על חשבון תיאור האלימות, על ידי יצירה תיאורים מאופקים. גדעון עפרת תיאר בחירה זו כביטוי "להצנעת הרשע החזותי". אריאל הירשפלד מצא בהדפסיו של פינס ביטוי של "מודוס סימבולי", המהווה שילוב שבין ביטוי עממי-סמלי לבין השפעות האקספרסיוניזם.
ב-7 ביולי 2004 נפתחה בסדנת ההדפס ירושלים תערוכה שהציגה את ספר האמן, את לוחות ההדפסה ואת הרישומים המקדימים שיצר פינס לעבודות. עותק של מהדורת "תרשיש" הוצג במוזיאון ישראל בתערוכה "דפוסים משתנים: מלאכת העיצוב של משה שפיצר, פרנציסקה ברוך והנרי פרידלנדר" (2015). מספר דפים מן הספר הוצגו בתערוכה "בגוף העץ: זוכי פרס פינס לגרפיקה ישראלית" (2017) בסדנת ההדפס ירושלים, במסגרת סדרת תערוכות מחווה לפינס.
הכיבוש היפני בנאורו
על אף שהאסטרטגיה של בעלות הברית הותירה את נאורו מנוטרלת בים ובאוויר, היפנים סירבו להיכנע ועשו כן רק אחרי שחלפו 11 ימים מכניעת יפן.
ההתקפה האמריקאית
החל מאמצע נובמבר 1943, כוחות ארצות הברית הפציצו קשות את נאורו והשביתו את המנחת היפני בתוך שישה שבועות. מדצמבר 1943 ועד ינואר 1945 נמשכו ההפצצות בקנה מידה קטן יותר, אך עדיין על בסיס יומיומי.
תנועות עממיות
הרשויות שחששו מפיצוץ אוכלוסין באי הנצור החליטו לגרש ממנו את המקומיים. זמן קצר אחרי הגעת השיירה הצבאית האחרונה, כינסו היפנים מועצה והודיעו על גירוש חלק מהתושבים יחד עם מנהיגם, טימותי דטודמו, וסירבו לחשוף את יעד הגירוש. זמן קצר לפני העזיבה, נמסר לדטודמו מכתב עם חותמו של הקיסר הירוהיטו, לפיו הגולים נמצאים תחת חסותו.
קבוצה חדשה של 1,200 חיילים הגיעה לאי ב-6 באוגוסט 1943, במקביל לשליחת 601 תושבים, בעיקר נשים וילדים וכן שני הכמרים מהאי לאיי טרוק. עבור רוב הגולים, זו הייתה הפעם הראשונה שעזבו את האי, מה שגרר התרגשות מסוימת בקרב בני הנוער.
ב-1943 עזבו את האי בסך הכל 1,200 מקומיים, אך הוחלפו בידי מספר גדול יותר של חיילים, כך שהמחסור במזון לא הוקל.
בידוד
נאורו הייתה בקצה שרשרת האספקה היפנית באוקיינוס השקט. התקדמות בעלות הברית ועליית השימוש בצוללות מצידן הפכו את דרכי האספקה לאי לקשות יותר ויותר. בספטמבר 1943, ספינת משא ועליה אספקה במשקל 6,000 טון עבור חיל המצב באי הוטבעה. בנוסף, גשמי המונסון השנתיים היו דלים באותה עונה, וכך האי סבל גם מבצורת חמורה. בתחילת ינואר 1944 הצליחו רק שתי ספינות יפניות להגיע לאי, והספינה שהגיעה ב-10 בינואר הייתה האחרונה שהגיעה בכל שאר המלחמה. משלוח אחרון של תחמושת ומזון הגיע בספטמבר 1944 בשתי צוללות יפניות.
1945: סיום המלחמה
בינואר 1945 הצטמצמו ההפצצות האוויריות של נאורו, וקוו החזית עבר מערבה. כ-40 תושבי נאורו נהרגו בתקיפות, ורבים אחרים נפצעו. המחסור במזון הפך לחריף, ופועלים סינים מתו ברעב, בשעה שיתר התושבים סבלו תת-תזונה, התדלדלות הציוד הרפואי ותנאים סניטריים קשים. עם זאת, אלו שנשארו באי היו במצב יותר טוב לעומת מי שגורשו ממנו ב-1943.
מהומות אל-קטיף
רקע
במקביל, תושבי המחוז השיעים הושפעו מאוד מן הנעשה באיראן, ומן האייתולה חומייני שעלה לשלטון כמספר חודשים לאחר מכן. התחייה השיעית באה לידי ביטוי בהפגנות רבות ובביקורת כלפי המלוכה הסעודית. אחת הסנקציות שהוטלו על התושבים בשל כך הייתה ביטול העשוראא. באוגוסט הודיעו מנהיגי השיעים כי יציינו את העשוראא בנובמבר למרות האיסורים.
הדיוויזיה ה-208 (ורמאכט)
היסטוריה
הדיוויזיה ה-208 לחמה בפלישה לפולין ב-1939 כדיוויזיית עתודה של קבוצת ארמיות צפון תחת פיקודו של הגנרל מוריץ אנדראס, ולאחר מכן נותרה בפולין כחיל כיבוש. במהלך מבצע צהוב הייתה הדיוויזיה בעתודת הארמייה ה-18 ולחמה עימה במהלך הקרב על הולנד. לאחר מכן התקדמה הדיוויזיה לכיוון אנטוורפן והייתה פעילה בכיבוש צפון בלגיה, ובהמשך לחמה בקרב דנקירק ונותרה באבטחת חופי התעלה עד דצמבר 1941. מינואר 1942 היא לחמה ברציפות בחזית המזרחית. בתחילה לחמה הדיוויזיה כחלק מארמיית הפאנצר השנייה בקרבות רז'ב, ובאוגוסט 1943 הוכפפה לקבוצת ארמיות דרום, עימה לחמה בקרב דנייפר, כחלק מארמיות הפאנצר הראשונה והרביעית. לאחר מכן לחמה הארמייה בכיס קמנץ-פודולסקי, ובהמשך לחמה בקרבות בפולין ובצ'כוסלובקיה עד סוף המלחמה.
לודוויג קלגס
ביוגרפיה
לאחר שסיים את לימודיו, המשיך קלגס בעבודתו ככימאי והחל להכין את עבודת הדוקטורט שלו בהדרכת אלפרד איינהורן. כתביו של קלגס בפרוזה ובשירה החלו להופיע ב- Blätter für die Kunst, פרסום בכתב עת בבעלותו של שטפן גאורגה.
הוא חזר לגרמניה בשנות ה-20 ובשנת 1932 הוענקה לו מדליית גתה לאמנות ומדע. עם זאת, עד 1936 הוא היה מותקף מצד השלטונות הנאציים בגלל חוסר תמיכה במפלגה וביום הולדתו ה-70 ב-1942 הוקע על ידי עיתונים רבים בגרמניה.
יוכבד טראוב
קורות חיים
יוכבד (יוכה) לוריא נולדה בשנת 1904 בעיירה בוברויסק שבפלך מינסק ברוסיה (רוסיה הלבנה). אביה, יוסף לוריא, היה סוחר עצים ואחד האנשים האמידים בעיר, אדם משכיל וציוני. בית המשפחה המרווח היה בית-וַעד לסופרים ואנשי ציבור ולנוער, בייחוד לצעירים ציונים; בין באי הבית היו ברל כצנלסון, רחל כצנלסון-שזר וקדיש לוז. את כישרונה המוזיקלי ינקה בבית אביה, שהיה אדם מוזיקלי וחובב נגינה; רבים מהשירים שכללה לימים ברפרטואר שלה היו מפיו. כבר בנעוריה התבלטה בכישרון הזמרה שלה, ובגיל 13 הייתה הסולנית של מקהלת בית הספר.
בשנת 1936 עלתה לארץ ישראל עם בן-זוגה ובנם, והמשפחה התיישבה בחיפה, ברח' פבזנר 43 שבשכונת הדר הכרמל. בעלה היה למנהל סניף עיתון "דבר" בחיפה במשך 25 שנה, עד פרישתו, ופעיל ציבור, חבר הנהלת קופת המלווה בחיפה. ביתם בחיפה, כמו באירופה, היה מרכז של תרבות וזמרה. בני הזוג היו חבריהם הקרובים של העסקן והמנהל יצחק בראלי ואשתו חוה, וזלמן היה ידיד קרוב של הסופר והמחזאי היידי דוד פינסקי.
The Elder Scrolls V: Skyrim
תחילת המשחק
במשחק כ-10 גזעים שונים מהם תצטרכו לבחור, לכל גזע החולשות והחוזקות שלו, לדוגמה:
העלילה לא אחידה מכיוון שאפשר לשחק שעות ולעשות משימות צדדיות בלי לגעת בעלילה הראשית בכלל, אך עדיף לקחת את הזמן בעוד העלילה הראשית לוקחת 30 שעות בלבד ברצף (לא כל כך הרבה יחסית למשחקים של היום)
עמירה שחר
ביוגרפיה
עם פרישתה לגמלאות, החלה בכתיבת מאמרים וספרים המתעדים את תולדותיהן של יחידות שונות בצה"ל ובמשרד הביטחון.
גריגורי דובריגין
ראשית חייו וחינוך
משפחתו חזרה למוסקבה כשהיה בן עשר על מנת שילמד ריקוד באקדמיה הממלכתית לכוריאוגרפיה הידועה בעולם במוסקבה בתיאטרון בולשוי. תפקידו הראשון על הבמה עבור הבולשוי היה במפצח האגוזים בגיל 12. משפחתו התגוררה בזלנוגראד שבפרברי מוסקבה, שבו גם דובריגין למד בבית הספר לספורט "ספוטניק" ושיחק כדורגל.
What a Man Gotta Do
What a Man Gotta Do הוא סינגל של להקת הפופ רוק האמריקאית האחים ג'ונאס. השיר יצא לאור ב-17 בינואר 2020, כסינגל המוביל מתוך אלבום האולפן השישי העתידי של הלהקה. השיר נכלל גם במיני-אלבום Guitar Picks, שיצא לאור ב-3 באוקטובר.
מנחם מנדל אוירבך
ביוגרפיה
נולד בווינה לרב משולם זלמן פישהוף-אוירבך בן רבי שמעון אוירבך, מחכמי אשכנז הנודעים, פוסק הלכה, רב ודיין (וחותן הרב חיים בנו של הרב יצחק זליג קרא המיוחס בשושלת רבנים וביניהם רבי יוסף קארו עד לדוד המלך). למד בישיבת קראקוב אצל הרב יואל סירקיש, בעל "בית חדש". אחר כך נתמנה דיין שם, ושימש ברבנות בקהילות נוספות, ביניהן קרוטושין, עד שנתמנה דיין בקהילת וינה.
הולוסי בהצ'ט
התחלת הקריירה המקצועית
עד יולי 1914 עבד בהצ'ט כסגן רופא ראשי בבית החולים הצבאי בקירקלרלי ולאחר מכן, בימי מלחמת העולם הראשונה (1914-1918) שרת ד"ר בהצ'ט (או כפי שהיה נהוג לומר מתוך רגשי כבוד - "הולוסי בחצ'ט ביי") בבית חולים צבאי באדירנה כמומחה במחלות עור ומין. אחרי המלחמה בשנים 1918–1919 עשה השתלמויות בבודפשט ובבית החולים "שאריטה" בברלין. בהזדמנות זאת התוודע לכמה מהמומחים הנודעים בתחום באירופה. בחזרתו לטורקיה באוקטובר 1919 עבד לפרק זמן כרופא פרטי ובשנת 1923 מונה כמנהל בית החולים למחלות מין הסקוי (Hasköy) בקרן הזהב באיסטנבול.
כעבור חצי שנה עבר לבית החולים גוראבה שהפך לחלק מבית הספר לרפואה של אוניברסיטת איסטנבול. בו זמנית, עם פעילותו כמנהל הקליניקה הדמטולוגית וכמורה באוניברסיטה, עבד במרפאתו הפרטית. בשנת 1923 נשא לאשה את רפיקה דוואז, בתו של דיפלומט ידוע, ולזוג נולדה בת.
פעילותו המדעית
בשנת 1933 ד"ר בהצ'ט היה מעורב ברפורמה של אוניברסיטת איסטנבול שהועברה מחוץ למתחם הישן בדאר אל פונון. הוא היה לפרופסור בבית הספר לרפואה בו ייסד את המחלקה למחלות עור ומין. זכה להערכה רבה בחוגים המדעיים מחוץ לטורקיה על ידי השתתפותו הפעילה בכנסים ועל ידי פרסומים רבים בכתבי העת בתחומו.
התסמונת בהצ'ט
בהמשך ד"ר בהצ'ט פגש עוד שני מטופלים עם פתולוגיה דומה שזכתה לתשומת לבו. בשנת 1930 אשה שסבלה מגירוי בעין ומנגעים בפה ובאזור הערווה מסרה שתסמינים אלו חזרו כמה פעמים במשך השנים. הוא עקב אחרי חולה זו עד שנת 1932 ולא הצליח לאבחן את המחלה. שלל עגבת, שחפת, מיקוזיס, על ידי ביופסיה ועל ידי בדיקות מעבדה. היא נבדקה גם על ידי רופאי עיניים ידועים - ד"ר מוראט וד"ר איגשיימר.
בין השנים 1921–1940 המשיך בהצ'ט לפרסם מאמרים - בסה"כ 126 בכתבי עת מקצועיים בארצו ובחו"ל, 53 מהם בעיתונים רפואיים יוקרתיים באירופה.
פורום מלוכדים
פעילות
בשנים 2009–2012 פקד הפורום מתפקדים לליכוד מערים ויישובים ביהודה ושומרון ובשאר חלקי הארץ, במטרה לחזק את האגף הימני במפלגה. בבחירות לוועידת הליכוד (שחבריה הופכים לחברי מרכז הליכוד) נבחרו למעלה מ-120 מנציגי הפורום, מרחבי הארץ.
במערכת הבחירות לכנסת בשנת 2013 תקף פורום מלוכדים בליכוד את התנהלות המטה המרכזי של הליכוד על רקע הקמפיין נגד הציונות הדתית ורבניה. נציג המטה צוריאל צוף התמודד על מקום ברשימת הליכוד במשבצת המיועדת לנציג יש"ע.
אליעזר חזן
הרב אליעזר חזן היה רב, פרשן ודיין באזמיר ובירושלים, ממקובלי ישיבת המקובלים בית אל.
ביוגרפיה
נולד לריינה (רושא חווה) פאלאג'י ולרב יוסף רפאל חזן, מחבר שו"ת חקרי לב בסביבות שנת 1786 באזמיר. את תורתו למד בעיקר אצל אביו, שראה בו "רב ועצום", וכן כינהו "החכם המרומם".
הקוזאקים
עלילה
מריאנקה צריכה להתחתן עם גיבור הכפר - לוקשקה. אולינין מתאהב במריאנקה, אבל הוא ידידו של לוקשקה, וליבו נקרע בין אהבתו לחברו. לבסוף סיפר למריאנקה מה הוא מרגיש כלפיה, והיא הביעה את אהבתה אליו והסכימה להינשא לו. מריאנקה אומרת ללוקשקה שהיא רוצה לבטל את החתונה בטענה כי הוא לא שם לב אליה, אלא עסוק רק בקריירה שלו.
הר מקדונלד (ארץ ויקטוריה)
הר מקדונלד (באנגלית: Mount McDonald) הוא הר בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.
המלכה הלבנה (רומן)
עלילה
ליידי אליזבת גריי היא אלמנה צעירה אשר מעמידה את עצמה בדרכו של המלך אדוארד הרביעי, בכוונה לבקש ממנו שיחזיר לה את אחוזתו של בעלה המנוח עבור שני בניה, אבל עבור שניהם זו אהבה ממבט ראשון. הם מתחתנים בסתר, ונישואים אלה גורמים למחלוקת בין אדוארד, אליזבת וכל בני משפחתה לבין ריצ'רד נוויל, רוזן ווריק, שהעלה את אדוארד לשלטון. בהנהגתה של ז'אקטה לוקסמבורג, שהייתה בעבר בת ברית של המלכה המודחת מרגרט מאנז'ו, אדוארד ואליזבת מבטיחים שידוכים ומשרות עבור אחיה ואחיותיה של אליזבת, וקרובי משפחה נוספים כדי לחזק את כוחו של אדוארד עם בעלי ברית שיעמדו לצדו נגד ווריק. לאדוארד ואליזבת נולדות שלוש בנות. ווריק מתמרד, ומנסה להכתיר במקום אדוארד את אחיו הצעיר ג'ורג', דוכס קלרנס. אדוארד מסכל את תוכניתם ומתפייס עם ווריק וג'ורג' כדי לבסס את כוחו. אבל בינתיים ווריק הוציא להורג את אביה של אליזבת, ריצ'רד וודוויל רוזן ריברס, ואת אחיה ג'ון וודוויל. אליזבת נשבעת לנקום.
סיפור בדים
תקציר העלילה
ג'ון ריידר (ג'יין פונדה) מגיעה לקולג' קסטר לכאורה כדי ללמוד כלכלת בית אבל הסיבה העקרית היא להתקרב לאליל הכדורסל הגבוה והנאה של הקולג', ריי בלנט (אנתוני פרקינס).
שני הפרופסורים נאזקים ומובאים לאולם הספורט בו נמצא כעת התובע הכללי. הטעות מתבררת והם משוחררים.
מאיר פלסנר
בירושלים (1945–1973)
פלסנר הלך לעולמו בשנת 1973 בירושלים. בנו, פרופ' יקיר פלסנר (1935–2014), היה פרופסור לכלכלה, היועץ הכלכלי של שר האוצר והמשנה לנגיד בנק ישראל. בתו, פרופ' חגית לבסקי (ילידת 1939) היא היסטוריונית החוקרת את תולדות היישוב וציונות יהודי גרמניה. פריטים מעזבונו מצויים בארכיון הציוני המרכזי ובארכיון הספרייה הלאומית.
ענת ברזילי
קריירה תיאטרונית בחו"ל
גילמה את יוליה במחזה "רומיאו ויוליה" בתיאטרון "לה ממה" בניו יורק בבימויו של אלן סטיוארט. הופיעה עם קבוצת התיאטרון הבינלאומית "אינטראקט" בבלגיה ובהולנד עם ההצגה "השקט שלפני..." בבימויה של ססקיה נורדוק הכט.
1944/1945 בליגה ב'
הליגה החלה ב-9 בדצמבר 1944 במחוז חיפה, 23 בדצמבר 1944 במחוז דרום, והסתיימה ב-24 ביוני 1945 במחוז חיפה.
פיליובסקי פארק (נפה)
נפת פיליובסקי פארק (ברוסית: район Филёвский Парк) היא נפה במחוז המערבי של העיר הפדרלית מוסקבה שברוסיה. שטחה 9.6243 קמ"ר ואוכלוסייתה מונה 94,787 תושבים (2020).
קונג'אק
שימושים
את צמחי הקונג'אק מגדלים בסין, קוריאה, טייואן, יפן ודרום-מזרח אסיה בשביל פקעותיו העשירות בעמילן, אשר בהן משתמשים להכנת קמח, ג'לי ותחליף צמחי לג'לטין. במטבח היפני, הקונג'אק הוא מרכיב בולט במרק האודן. המטבח היפני כולל מאכלים מבוססי קונג'אק נוספים, כגון נודלס מקמח קונג'אק.
חנג'אלי
חַנְגָּ'אלִי (באדיגית: Къамэ או Сэ, בגאורגית: ხანჯალი, או קינז'ל (Кинжал) ברוסית) הוא פגיון, בעל להב דו־צדי, לרוב עם חריץ אחד שקוע בכל צד של הלהב. הצורה של הנשק דומה לחרב הרומית העתיקה גלדיוס, לדירק הסקוטי ולחרב הפלדה היוונית העתיקה קסיפוס, והיא בשימוש כנשק משני בגאורגיה והקווקז מאז ימי קדם.
פרס הכבוד של הספרות הקטלאנית
הפר מוענק על בסיס שנתי ולא ניתן לחלק אותו בין מספר זוכים. הזוכה מקבל 30 אלף אירו. צוות השופטים כולל תשעה אנשי תרבות וכל שנה מתחדש שליש מהשופטים.
גינתר ליצו
מלחמת העולם השנייה
באביב 1941 עברה הטייסת לגרמניה לצורך אימון רענון והוכשרה מחדש על ה-Me 109F. בסוף אפריל הודיע ​​גרינג לליצו ומלדרס תחת חותמת הסודיות העמוקה ביותר שמבצע ברברוסה יתחיל בקרוב. עם זאת, טייסות קרב מועברות לתעלת למאנש לפני כן. ליצוב והטייסת שלו עברו ב-8 ביוני 1941 מפה-דה-קאלה לברסלאו (Fliegerhorst Breslau-Gandau) ומאוחר יותר לדבלין בפולין הכבושה. שם פעלה הטייסת של ליצו כחלק מקורפוס האוויר ה-5 בפיקודו של הגנרל רוברט ריטר פון גריים יחד עם קבוצת ארמיות מרכז; ליצו קיבל את תוספת עלי האלון עבור עיטור צלב האבירים ב-21 ביולי 1941. לאחר התאבדותו של ארנסט אודט ב-17 בנובמבר, הרמן גרינג העניק ל-JG 3 את השם המסורתי "אודט" לפי צו היום ב-1 בדצמבר 1941. ב-24 באוקטובר השיג ליצו את ניצחונו האווירי ה-101 והוענק לו תוספת חרבות לעיטור צלב האבירים.
APB: All Points Bulletin
מפות במשחק
במשחק מפות שונות, כאשר לכל אחת מתאימים כלי נשק שונים וטקטיקות אחרות.
מבצע קליימור
הפשיטה
התוצאה המשמעותית ביותר של הפשיטה, הגם שלא הייתה מתוכננת, הייתה תפיסת סט של חוגות הצפנה למכונת ההצפנה אניגמה הגרמנית, יחד עם ספרי קוד שלה. הם הוצאו מהגוררת קרבס הטובעת, למרות שמפקדה הספיק להשליך לים את המכונה עצמה.
בובי סקוט
ביוגרפיה
ב-15 בדצמבר 2017 האשימה מרשרי אברסון, לשעבר מתמחה בקונגרס שעבדה במשרדו של סקוט, כי סקוט הטריד אותה מינית ב-2013 ונגע בגב ובברך שלה בהזדמנויות שונות ואף התבטא כלפיה בגסות כששאל: "אם תיסעי עמי, תהיי טובה"?. סקוט הכחיש בתוקף את ההאשמות.
הריאיון של מדונה בתוכנית האירוח של דייוויד לטרמן
מהלך הריאיון
לטרמן שאל את הזמרת לגבי מערכות יחסים קודמות שלה והיא בתגובה ענתה ברמיזות מיניות, למשל: "שהמיקרופון מאוד ארוך" (כרמיזה על איבר מין גברי). לטרמן ניסה לשנות את הנושא ושאל את מדונה לגבי העגיל שלה באף כאשר אמר: "זה לא כאב לך שהכניסו לך אותו?" אך הזמרת השיבה בתגובה: "חשבתי שתשאל אותי אם כאב לי שהכניסו לי משהו אחר" (שוב רמיזה לאיבר מין גברי). כאשר רצה לצאת להפסקת הפרסומות הראשונה, מדונה התנגדה ואמרה שהיא "רוצה להפר את הכללים ולא להתנגד לכללי הטלוויזיה האמריקאית". כשחזרו מהפסקת הפרסומות, היא אמרה ללטרמן כי הוא השתנה מאז הפעם האחרונה שהיא התארחה אצלו ושהוא כבר "לא מגניב או מאתגר את אורחיו" ושהכסף גרם לו להיות "רך". כשלטרמן שאל את מדונה מה מפריע לה בהתנהגות שלו היא פנתה לקהל ואמרה שהוא תמיד מתעסק בחיי המין שלה.
תוצאות
מאוחר יותר, הסבירה מדונה את התנהגותה כניסיון כושל לעמוד נגד צנזורה בטלוויזיה, וניסיון ליצור עניין סביב התוכנית כמחווה לכך שלטרמן ליווה אותה בטקס פרסי הווידאו קליפים של MTV לשנת 1994. בריאיון עם בוב גוצ'וניה ג'וניור במגזין ספין בסתיו 1995, מדונה התגוננה עוד יותר:
מיס סקוטלנד
התחרות נערכה לראשונה ב-1961. עד 1990 הזוכה ייצגה את סקוטלנד בתחרות מיס תבל לצד מיס אנגליה ומיס ויילס ולאחר מכן הייתה בתחרות נציגה אחת מיס בריטניה שייצגה את כלל הממלכה המאוחדת, ב-1980 מיס סקוטלנד לינדה גלאגר הייתה הסגנית הראשונה של מיס תבל, וזהו ההישג הגבוה ביותר של סקוטלנד בתחרות.
ב-1999 הייתה לראשונה לסקוטלנד באופן עצמאי נציגה במיס עולם, לפני כן מיס סקוטלנד הייתה מתמודדת בתחרות מיס הממלכה המאוחדת עם מתמודדות נוספות מרחבי הממלכה והזוכה בתחרות הייתה מייצגת את בריטניה במיס עולם, ב-2001 מיס סקוטלנד הייתה הסגנית השנייה בתחרות.
I Heard You're Married
ביקורות
השיר זכה לביקורות חיוביות, עם שבחים על הפקתו והשירה של דה ויקנד.
יוז'ף גאלי
ביוגרפיה
ב־6 באוקטובר 1956, ביום הבאתו לקבורה מחדש של לסלו רייק, הוצג בתיאטרון אטילה יוז'ף בבודפשט מחזהו בשם "הר החירות" (Szabadsághegy) בו הביע ביקורת על פולחן האישיות של מתיאש ראקושי. אימרה נאג' נכח גם הוא בבכורת המחזה.
גאלי השתתף במרד ההונגרי של שנת 1956 תחילה כעורך בעיתון ולאחר מכן כחבר בקבוצת ההתנגדות בבית החולים ברחוב פטרפי שאנדור. הוא נעצר ב -5 בדצמבר באותה השנה באשמת "פעילות אנטי-מהפכנית". הוא נידון להוצאה להורג ב־20 ביוני 1957. בעקבות המחאה בינלאומית שפרצה הושעה עונש המוות שלו יחד עם עונש המוות של עורך העיתון שלו וחברו הסופר והעיתונאי דיולה אוברשובסקי. בבחינה מחדש של משפטו הומתק עונשו לחמש עשרה שנות מאסר והוא שוחרר עקב חנינה ב-4 באפריל 1961. בשנת 1963 יכול היה למצוא עבודה רק בספריה הלאומית על שם סצ'ני באגף להיסטוריה של תיאטרון, שם עבד עד לפרישתו בשנת 1975.
איג'יניו סטראפי
ביוגרפיה
סטראפי גם לקח חלק כשותף ליצירת סדרת הקומיקס "Maya Fox", וביצירת סדרת ההנפשה "הנטיק". בשנת 2012, סטראפי יצר את הסרט "היפה והגלדיאטור", כאשר הפקתו נחשבה להפקה הכי יקרה באיטליה באותה תקופה. הסרט זכה לביקורות לא טובות וגרם להפסדים רבים עבור האולפן. בנוסף סטראפי הפיק בשנת 2011 את הסרט התיעודי "The Dark Side of the Sun".
טוקן הטוקו
מאפיינים
תחום תפוצתו של הטוקן מתפרש על פני צפון ומזרח בוליביה, חלק קטן מדרום-מזרח פרו, צפון ארגנטינה, מזרח ומרכז פרגוואי, מזרח ודרום ברזיל, חלק מנהר האמזונס, ועל האזורים החופיים של האנדים.
אתגר השוויון המגדרי
מדדים
על מנת להעריך את ההתקדמות לכיוון היעד, נבחרו מספר מדדים בהם ייעשה שימוש: מדד אי השוויון המגדרי (Gender In equality Index - GII) הוא מדד לבחינת הפער המגדרי שהוצג לראשונה בשנת 2010 בהוצאה מיוחדת לכבוד יום השנה ה-20 לוועדת הפיתוח האנושי של ה-United Nations Development Programme. לפי ה-UNDP, מדד זה מורכב ומאחד בתוכו את האובדן הכלכלי במדינה עקב אי שוויון בין המינים. המדד משתמש בשלושה ממדים כדי לעשות זאת: פוריות, העצמה והשתתפות בשוק העבודה.
ארגונים ושותפיות
יוזמות וקמפיינים: He for She – הוקם על ידי UN Women כארגון סולידרי לשוויון בין המינים. המתנדבים נקראים "Change agents", סוכני שינוי, ומטרתם להחיל שינוי מגברים ונערים כאחד. ההבנה של היוזמה היא ששוויון צריך להגיע משני המינים כדי להועיל לשניהם.
חוף חולי
חוף חולי הוא חוף ים המורכב כמעט כולו מחול או מחלקי אדמה דומים כמו בוץ או חצץ ואף אבנים. בדרך כלל חוף כזה הוא שטוח. התנאים בחופים כאלה נוחים הרבה יותר מחופי סלעים ויש בהם יותר בעלי חיים. כמו כן ישנם אנשים רבים המבלים בחופי רחצה כאלה ובחופים דומים. חוף סלעי יכול לכלול גם סלעים שונים ואף צוקים ובמקומות מסוימים גם צמחייה שונה, אך רובו מורכב מחול או מבוץ שטוח. לא תמיד קו הגבול בין שני סוגי החופים ברור. החופים מוצפים פעמיים בכל יום בעת הגאות וחוזרים בשפל, דבר היוצר מרקם חיים מורכב. בעקבות עליית גובה פני הים, חופי חולות רבים עלולים להיות מוצפים.
לנצ'יה פלאביה
יוצרו 105,848 יחידות מהדגם "לנצ'יה פלאביה" (כולל "לנצ'יה 2000" בין השנים 1971-1975).
רומליה
לפי הקשרים היסטוריים שונים המונח התייחס לאזורים שונים של חצי האי הבלקני.
מקור השם
המונח הטורקי "רומלי" משמעותו "ארץ הרומים" ("רום" = רומאניה, מיוונית Ρωμανία + "אלי", בטורקית עתיקה = ארץ) כשהרומים הם האימפריה הביזנטית (הרומית המזרחית, -"האימפריה של הרומים" ביוונית - Βασιλεία Ῥωμαίων) ותושביה דוברי היוונית הביזנטית (רומאיקי). בעיני הטורקים השמות "רום" ו"רומלי" נקשרו לזהות הדתית הנוצרית אורתודוקסית. "רום" הייתה תחילה האנטוליה הנוצרית אורתודוקסית, ו"רומליה" ציינה את הבלקן הנוצרי אורתודוקסי. השם "רום" הועתק במאה ה-11 ובמאה - 12 לציון הסולטנות הסלג'וקית (Rüm Selçuk saltanatı) שנוצרה על חורבות אנטוליה הביזנטית בעקבות הניצחון של הטורקים הסלג'וקים על הביזנטים בקרב מנזיקרט.
שינויים בהיקף לפי ההתפתחויות ההיסטוריות
הטורקים העות'מאנים התחילו לכבוש את חצי האי הבלקן החל ממחצית המאה ה-14, תחת פיקודו של סולימאן פאשה, בנו של אורחן גאזי. החל משנת 1396 ועד תחילת המאה ה-19 השם "רומליה" ציין את כל חצי האי הבלקני עד לדנובה. שטחים אלה הרכיבו את המחוז - איילט רומליה Eyalet-i Rumeli. שטח רומליה חולק לתת-אזורים תחת חסותם של מפקדי הפרשים הטורקים, כשלמנהל העות'מאני צורפו גם נכבדים מקומיים שהתאסלמו.
מנחם חודרה
פעילותו הרפואית
באחד ממאמריו, ב-1906, למשל, פרסם מקרה של אקנתוזיס ניגריקנס בעקבות סרטן בשד.
(תאר למשל מקרה של אלח ספיוטריכוטי שהתפתח אצל רופא עמית) , כמו כן חקר את תכונות החומצה הסליצילית, החומצה הכריסופונית, מחלות עור נפוצות במזרח, את הילפת השטוחה הקווית, כיבים ורידיים, וכו'.
פיליפינים (עם)
שמות
השם "פיליפיני" נגזר מהמונח הספרדי "לַאס אִיסלַאס פִילִיפִּינַאס" ("האיים הפיליפיניים"), השם שניתן לארכיפלג בשנת 1543 על ידי חוקר ספרד והכומר הדומיניקני רוי לופז דה וילאלובוס, לכבודו של פליפה השני מלך ספרד.
לפעמים משתמשים ב"פיליפינו" כדי להתייחס לאנשים וב"פיליפינית" כדי להתייחס לשפה.
התקופה המודרנית
המתנחלים הספרדים שמרו את המונח "פיליפינו" בהתייחס לספרדים ילידי הפיליפינים. השימוש במונח הורחב לאחר מכן כדי לכלול גם מסטיזוס ספרדי וסיני, או אלה שנולדו מהמעורבות הסינית-אינדית או הספרדית-אינדית. בסוף המאה ה-19, ד"ר חוסה ריזאל תרם לפופולריות של השימוש במונח "פיליפינו" בהתייחס לכל ילידי הפיליפינים, כולל אינדיוס. כאשר הורו לו לחתום על ההודעה על גזר דין מוות שלו, אשר תיארה אותו כמסטיזו סיני, ריזאל סירב. הוא הלך אל מותו ואמר שהוא היה "פיליפיני".
שפות
דעה אחרת טוענת היחס בין האוכלוסייה שדיברה ספרדית כשפת אם בעשור האחרון של השלטון הספרדי היה 10% או 14%. [104] 60% נוספים אמרו כי הם דיברו ספרדית כשפה שנייה עד מלחמת העולם השנייה, אבל לא האם מדובר ברור האם השתמשו בלשון השוק לעומת אלה שהיו דוברי ספרדית שוטפת בפועל. ב־1863 פרסם השלטון הספרדי צו שיצר חינוך ציבורי חינם בספרדית, אך הוא מעולם לא יושם, עוד לפני כניסת הסיפוח האמריקאי. זו הייתה גם שפת המהפכה הפיליפינית. חוקת המדינה משנת 1899 הכריזה עליה כעל "השפה הרשמית" של הרפובליקה הפיליפינית הראשונה, אם כי שפה רשמית זמנית. הספרדית המשיכה להיות השפה העממית השכיחה באיים על ידי מעמד האליטה לפני ובמהלך המשטר הקולוניאלי האמריקני. בעקבות הכיבוש האמריקאי של הפיליפינים והבאת האנגלית, השימוש הכולל בספרדית ירד בהדרגה, במיוחד לאחר שנות הארבעים.
מישה בלכרוביץ'
ביוגרפיה
בלכרוביץ' נולד מיד בתום מלחמת העולם השנייה למשפחה ליטאית בעיר קייב וכשהיה בן שנתיים בשנת 1947 שבה משפחתו לליטא הסובייטית, לבירתה וילנה. משה בלכרוביץ' (בישראל היה שמו למישה), בנם של סוניה ושאול, הוא בן למשפחת מוזיקאים יהודית ליטאית: דודו מצד אביו, אברהם בלכרוביץ, היה חזן נודע בארגנטינה, ואביו, שאול בלכרוביץ', היה מורה למוזיקה (בין היתר בגימנסיה הריאלית העברית בקובנה), מעבד ומנצח מקהלות. בזמן המלחמה נדדה המשפחה בברית המועצות, כשאביו מועסק על ידי להקות הצבא האדום, ולאחר המלחמה שבו לליטא, לווילנה.
פיצת מצה
רקע
ביהדות נאסרה אכילת חמץ בתקופת חג הפסח. בשל האיסור, נוצר תחליף פיצה שבו תחתית הפיצה, העשויה באופן מסורתי מבצק, מוחלפת בתחתית העשויה ממצה. יש גם מספר יצרני מזון המספקים תחתית פיצה רגילה, אך כזו שהוכנה ממרכיבים כשרים לפסח, וכמה מתכונים המציעים להחליף בצק שמרים בשברי מצה או במצה בריי.
אידרוסיזומאב
פיתוח ומנגנון פעולה
אידרוסיזומאב הוא נוגדן חד שבטי הומאני, ספציפי לדביגטראן בלבד. הוא מיוצר בתאי שחלות של אוגרים כך שאזור ה FC שלו הוסר ממנו כדי למנוע קישור לא ספציפי. מקטע ה-FAB של הנוגדן תוכנן כך שנקשר בזיקה גבוהה פי 350 לדביגטראן מאשר הקישור של דביגטראן לטרומבין. ברגע שהנוגדן נקשר לתרופה, התרופה אינה יכולה להיקשר עוד לטרומבין עד לפינוי של הנוגדן מזרם הדם. הקומפלקס שנוצר, דביגטראן-אידרוסיזומאב, הוא יציב מאוד (זמן מחצית חיים של 260 שעות בקירוב), וכך מנוטרל אפקט נוגד הקרישה של דביגטראן. הקומפלקס עצמו מפונה במהירות מזרם הדם-תוך מס' שעות.
בטיחות ויעילות
מחקר שבחן את הבטיחות והיעילות של פרקסביינד במטופלים בריאים צעירים ומבוגרים ביחס לפלסבו הראה כי לא נמצאו תופעות לוואי הקשורות לתרופה. כמו כן, לא נמצאה תגובה של מערכת החיסון וכן לא הופרע תהליך הקרישה הטבעי של הגוף. לא נמצא קשר בין מינון, גיל ותפקוד כלייתי לשכיחות של תופעות לוואי כלשהן. .
פול סטול
פול סטול (באנגלית: Paul Stoll, נולד ב-14 בדצמבר 1985) הוא כדורסלן אמריקני-מקסיקני המשחק בעמדת הרכז בליברטדורס דה קרטרו.
ברתולד גאורג ניבור
מעבר לפרוסיה
בספטמבר 1806, עזב ניבור את תפקידו בדנמרק לתפקיד דומה בפרוסיה. הגעתו לפרוסיה לוותה בהפסד המוחץ לצבא צרפת בקרב יינה-אאורשטד, ובמפלת פרוסיה. ניבור התלווה לממשלה הנמלטת של פרוסיה, התגלה כמוכשר בתפקידו, כאשר מונה כגזבר וכאחראי על החוב הלאומי. ב-1810 עזב ניבור את תפקידו הפוליטי, בעקבות יחסיו המעורערים עם ראש ממשלת פרוסיה דאז, קארל אוגוסט פון-הרדנברג.
באקדמיה
ניבור החל ללמד את ההיסטוריה של רומא העתיקה באוניברסיטת ברלין, והרצאותיו פורסמו ב-1812 בשני כרכים של יצירתו החשובה Römische Geschichte (ההיסטוריה הרומאית). פרסום הספר לא גרם להתעניינות רבה, בעקבות המאורעות הפוליטיים בפרוסיה באותה העת. גם ניבור עצמו הצטרף לכוחות הצבא הלוחמים לשחרור פרוסיה, ואף ערך עיתון פטריוטי למשך תקופה קצרה. ניבור התייתם מאביו והתאלמן מאשתו במהלך שנת 1815.
דרך לדו
כבר במאה ה-19 בדקו מהנדסי רכבות בריטיים את מעבר פאנגסאו שבגבול הודו-בורמה, שגובהו הממוצע כ-1,100 מ'. הם הגיעו למסקנה שהמסלול יוכל לחצות את בורמה ולרדת ולהגיע עד לעמק הוקאוונג, אך ההצעה לסלול את הדרך נזנחה בסופו של דבר. לאחר שהבריטים נדחקו ממרבית שטחה של בורמה בידי היפנים, גברה שוב חשיבות סלילת דרך האספקה לסין בעיני האמריקנים. לאחר שגם רנגון נכבשה בידי היפנים, ולפני שסלילת דרך לדו הושלמה, הועברה האספקה לסינים בדרך האוויר, בעיקר באמצעות רכבת אווירית שעברה מהודו לסין מעל הקצה המזרחי של הרי ההימלאיה, באזור שכונה "הדבשת" (the Hump).
הת'ר נאוארט
מחלקת המדינה
בדצמבר 2018 הודיע נשיא ארצות הברית דונלד טראמפ כי בחר בנאוארט לתפקיד שגרירת ארצות הברית באו"ם. אולם בפברואר 2019 הודיעה כי היא מסירה את מועמדותה.
ביעור מעשרות
חובת הביעור
במשנה נאמר שבתחילה היו מעשרים אף את הפירות שלא הגיעו לגמר בישולם לפני ביעור המעשרות, עד שרבי עקיבא לימד, שכל פרי שלא נגמרה מלאכתו, פטור מן הביעור.
טאקר נייט
לוי רולה קופר (באנגלית: Levi Rolla Cooper; נולד ב-24 ביולי 1990) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה טאקר.
קורפוס אס אס הררי התשיעי
קורפוס אס אס הררי התשיעי (בגרמנית: IX. Waffen-Gebirgs-Armeekorps der SS) היה קורפוס הררי של הוואפן אס אס שלחם במלחמת העולם השנייה.
אלבר קלמט
המשך פעלו בצרפת. המכון פסטר בליל. מרפאת קלמט
בימי מלחמת העולם הראשונה התמנה קלמט לסגן מנהל שירותי הרפואה באזור הצבאי 1 בליל, אך לא הצליח להגיע לעיר שנכבשה על ידי הכוחות הגרמנים. הוא עסק בארגון מתקני עזר צבאיים לאשפוז.
טד 2
קישורים חיצוניים
ביקורות:
ייצוג טרנסג'נדרים במדיה
המאה ה-20
מאחר שניתוחים להתאמה מגדרית חרגו מגבולות הטאבו, התקשורת התלהבה מסיפוריה של הקהילה הטרנסג'נדרית והשתמשה בהם לטובת רייטינג. כך במקום לסייע לקהילה הטרנסג'נדרית להתקבל בחברה, התקשורת חיפשה בעיקר סיפורים סנסציוניים שהוביל לעיתים קרובות לייצוגים מוטים שהפכו פופולריים. התקשורת פרסמה סיפורים אשר נועדו להפחיד את הקהילה הטרנסג'נדרית או להציע סיבות הגיוניות אחרות מאחורי הדחף לשינוי מין. מלבד ניסיונות לרציונליזציה של ניתוחי שינוי מין, התקשורת כמעט ולא הבחינה בין טרנסג'נדריות, הומוסקסואליות ואינטרסקס. סיפורים חוזרים ונשנים על ניתוחים להתאמה מגדרית בעיתונים ומגזינים היוו מקור תקווה עבור רבים מהקהילה הטרנסג'נדרית, אף על פי שבפועל רוב הרופאים סירבו לבצע ניתוחים מסוג זה.
ביקורת
ביקורת נוספת הנשמעת נגד הייצוג הטרנסג'נדרי במדיה מתארת כי גם נרטיבים מגוונים לא תמיד מצליחים לשפר את מעמד הקהילה הטרנסג'נדרית ולהשפיע לטובה על מדיניות ציבורית הנוגעת אליה. דוגמה מפורסמת הממחישה את הטענה היא ההתבטאויות של קייטלין ג'נר, ספורטאית אולימפית לשעבר, אקטיביסטית טרנסג'נדרית למען הקהילה הטרנסג'נדרית, שמתמודדת על תפקיד מושלת קליפורניה מטעם המפלגה הרפובליקנית. ג'נר התבטאה בתקשורת נגד השתתפות נשים טרנסג'נדריות במקצים ספורטיביים המיועדים לנשים וספגה ביקורת רבה מצד הקהילה הטרנסג'נדרית אליה היא משתייכת בעצמה.
דנה אינטרנשיונל
דנה אינטרנשיונל היא זמרת ישראלית זוכת תחרות האירוויזיון לשנת 1998, שחקנית, אקטיביסטית למען הקהילה הגאה ואישה טרנסג'נדרית. עם פרסומה, אינטרנשיונל הפכה לייצוג חתרני לקהילה הטרנסג'נדרית הישראלית ושברה מוסכמות וסטריאוטיפים רבים. התפיסות החברתיות בנוגע לטרנסג'נדריות בחברה הישראלית בעת פריצתה סבבו סביב פשע, אלימות, קורבנות וזנות. אינטרנשיונל המצליחה, הפמיניסטית, המזרחית, זו שנשיותה תוארה בגאווה בכל כלי התקשורת הישראליים ועדיין המשיכה לכנות את עצמה "קוקסינלית", הציונית שייצגה בפטריוטיות רבה את מדינתה מול כל מדינות אירופה באירוויזיון, הפכה על פיה כל מוסכמה חברתית שהייתה קיימת. "הייתה אמנם סטיגמה לגבי קוקסינלים, שזה דבר איום ונורא, וולגרי ואגרסיבי, אבל אני ידעתי מהתחלה שאני הולכת להילחם ולשבור מוסכמות" – דנה אינטרנשיונל אצל בירנברג 1996. הנרטיב החדש בנוגע לטרנסג'נדריות, שאינטרנשיונל הפכה לייצוג המרכזי שלו החל מסוף שנות התשעים, חצה את גבולות מדינת ישראל והפך בינלאומי בעקבותיה ובעקבות זכייתה באירוויזיון.
התפלגות בטא
להתפלגות בטא תפקידים רבים בבחינת התנהגות של משתנים מקריים המוגבלים למרווחים סופיים בדיסציפלינות רבות. הרחבה של ההתפלגות נקראת התפלגות דיריכלה, על שמו של המתמטיקאי הגרמני-צרפתי יוהאן דיריכלה.
ויליאם מקונל
ראשית חייו
ככל הנראה בשל ניסיונו בקליפורניה, זיהה מקונל את ההזדמנות בדרכו לשדות הזהב ליד איידהו סיטי. במקום להצטרף להמוני מחפשי הזהב הוא טען בעלות, יחד עם שניים אחרים, על אדמת חקלאות טובה ליד הורסשו בנד. הם חפרו את תעלת ההשקיה הראשונה לאורך נהר פאייט והחלו לגדל ירקות. שנה לאחר מכן הוא הוביל שיירת בהמות משא עם תוצרתם דרך ההרים אל פלייסרוויל ומכר אותה במחירים טובים.
שובו לאיידהו
לאחר כינונה של איידהו כמדינה ב-3 ביולי 1890, נבחר מקונל כאחד משני הסנאטורים שלה. הוא כיהן כסנאטור תקופת כהונה קצרה, שנועדה לסנכרן את מועדי הבחירות במדינה עם מועדי הבחירות הכלל-ארציים. באותה עת נבחרו למעשה שלושה סנאטורים מטעם המדינה: מקונל, פרד דובואה וויליאם קלאגט. על הסנאט הוטל לבחור מי יכהן לצד מקונל, והם בחרו בדובואה.
מושל איידהו
תקופת כהונתו של מקונל בסנאט הסתיימה במרץ 1891 והוא החליט להתמודד על מועמדות המפלגה הרפובליקנית למשרת מושל המדינה. בבחירות שהתקיימו בנובמבר 1892, במהפך פוליטי מדינתי, ששיקף מהפך דומה ברמה הארצית, הוא זכה ב-40.6 אחוזים של הקולות, כאשר שאר 58 האחוזים התפצלו בין מועמד המפלגה הדמוקרטית לבין מועמד המפלגה הפופוליסטית. מועמד מפלגת האיסור זכה בכ-1.3 חוזים. כאשר הוא התמודד בבחירות הבאות, היה שיעור הקולות שהצביעו למקונל דומה, 41.5 אחוזים, כששאר הקולות התפצלו שוב בין הדמוקרטים לפופוליסטים. לאחר הבחירות הראשונות סיים מקונל את מעורבותו בחנות במוסקו ועבר לבירת המדינה בויסי. שם, ב-1895, נישאה בתו מרי (מיימי) לעורך הדין ויליאם בורה, שכיהן שש תקופות כהונה בסנאט של ארצות הברית בשנים 1907–1940. מרי נפטרה ב-1976 בגיל המופלג של 105.
לאחר פרישתו
מקונל לא התמודד על תקופת כהונה שלישית כמושל, ככל הנראה בשל העובדה שהוא הבין שהזרם המרכזי של המפלגה הרפובליקנית עמד להפסיד באופן נרחב. מקונל עצמו היה תומך של הטבעה ללא הגבלה של מטבעות כסף, אך סירב לפרוש מהמפלגה רק על סמך מחלוקת בסוגיה אחת.
ויליאם מקונול נפטר במוסקו ב-30 במרץ 1925. בטקס האשכבה שלו, שנערך באולם של אוניברסיטת איידהו, השתתפו רבים מבכירי המדינה. הוא קבור יחד עם רעייתו לואיזה בבית הקברות של מוסקו.
וילי שטוור
ביוגרפיה
הקיסר וילהלם השני הפך לתומך נלהב ופטרון של האמן. שטוור אף ליווה את הקיסר בכמה מסעות בין 1905 ל־1912. הוא היה חבר הנהלה בליגת הצי הגרמני ( Deutscher Flottenverein) וזכה לתואר פרופסור של כבוד בשנת 1907.
הפצצת כוחות חטיבה 943
הפקת הלקחים
רס"ן משה דניאל טיפל ברבים מהפצועים ועל כך זכה בצל"ש הרמטכ"ל.
מבצע קארוון
כוחות איטלקים בברקה
בשדה התעופה ברקה:
ההתקפה על שדה התעופה
כדי להגיע לשדה התעופה שנמצא מצפון לברקה, עקף סיור T1 את הצד המזרחי של העיר דרך הכביש הראשי. בדרך עברו יחידה ממונעת איטלקית שאיתה החליפו ברכות ידידותיות. כשהיחידה התקרבה לשדה התעופה עזב קפטן ווילדר את ג'יפ המפקד שלו מכיוון שרצה לנהוג ברכבו הישן "טוטירה" השלישי, האחרים שאיישו את המשאית היו הלוחמים פרקר והולנד. בסמוך לכניסה לשדה התעופה מספר זקיפים פתחו באש, הזקיפים נורו. שערי שדה התעופה היו סגורים אך לא נעולים. ווילדר פתח את השערים והמשאיות נסעו לשדה התעופה. היעד הראשון בו נתקלו היה יחידת משאיות ונגררים שהביאה 52 חביות דלק תעופתי. ירי מקלעים הבעיר את המשאיות וכדור אש האיר חלק גדול משדה התעופה, והקל על התמצאות היחידה ביעד.
האיטלקים ציפו להתקפה אך לא שיערו שתתבצע בצורה רכובה מהכביש הראשי. הם התכוננו להתמודדות עם חי"ר שתוקף מדרום. כתוצאה מכך פטרול T1 הצליח לבצע את ההתקפה בהתנגדות מועטה. היעד הבא היה בניין ממשל מבטון ששימש כחדר האוכל ומגורי לוחמים. רימונים הושלכו דרך החלונות, הציתו את הבניין מבפנים, ההאנגר ובניינים נוספים נשרפו, משאיות שחנו שם נורו ומצבור דלק של חביות 44 גלון הושמד.
מילוט
לאחר הפשיטות נפגשו שני הסיורים בנקודת החבירה. בשלב זה איבד הכוח עשרה לוחמים, שלוש משאיות וג'יפ. לפני עלות השחר ב־14 בספטמבר, ליד עמדת המשטרה מדרום לסידי סלים, ספג הכוח אש ממארב. שלושה לוחמים נפצעו ומשאית ניזוקה ונזקקה לגרירה. המשאית ושניים נוספות שניזוקו קודם, ננטשו. לאחר שהעבירו את הציוד מהמשאיות פוצצו אותם בהשהייה.
מחר לנצח
הפקה
ברוקולי בחרה במלחין דייוויד ארנולד ליצור את הפסקול בסרט, לאור המלצתו של ג'ון בארי, שהלחין רבים מהפסקולים בסדרה. שיר הנושא נבחר ובוצע על ידי שריל קרואו. השיר של קרואו אף היה מועמד לפרס גלובוס הזהב.
פסקל סטרויק
לידס יונייטד
ב-10 בדצמבר 2019 ערך סטרויק את הופעת הבכורה שלו בלידס יונייטד, כאשר נכנס כמחליף במקומו של אלדר קושטה בדקה ה-91, במשחק בו ניצחה קבוצתו את האל סיטי בתוצאה 0–2. הופעתו השנייה, שוב כמחליף בדקות האחרונות, הייתה במשחק מול קארדיף סיטי ב-14 בדצמבר, שהסתיים בתוצאה 3–3, כאשר הרחקת כדור לא טובה שלו הסתיימה בשער השוויון שספגה קבוצתו זמן קצר לפני סיום המשחק. לאחר הופעתו השלישית, כמחליף בדקה ה-61 בניצחון 0–1 על ברנסלי ב-17 ביולי 2020, זכה לשבחים על משחקו בעמדת הקשר האחורי . הוא פתח לראשונה בהרכב במשחק מול דרבי קאונטי ב-19 ביולי שהסתיים בניצחון 1–3, וכן במשחק האחרון של העונה מול צ'רלטון את'לטיק ב-22 ביולי, בסופה העפילה לידס יונייטד לפרמייר ליג לאחר שסיימה במקום הראשון וזכתה באליפות הפוטבול ליג צ'מפיונשיפ.
סטרויק ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. ב-9 באוקטובר כבש את שערו הראשון לעונה, בהפסד 1–2 לקריסטל פאלאס.
לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-9 באוגוסט הבקיע את שערו הראשון לעונה, שהיה גם שער הניצחון, במסגרת גביע הפוטבול ליג מול שרוסברי טאון, שהסתיים בתוצאה 1–2.
טור דו רואנדה
היסטוריה
המרוץ נוסד בשנת 1988, כשניצח בו קלסטין נדגיינגומה המקומי. אברהם רוהומוריזה המקומי הוא שיאן הניצחונות במרוץ עם ארבעה כאלו, כשניצח את המרוץ בשנת 2002–2005 ובשנת 2007. פטר קאמאו הקנייתי היה הרוכב הראשון לנצח במרוץ שאינו מרואנדה, לאחר שניצח את מהדורת 2006. במהלך שנותיו הראשונות המרוץ היה מזוהה בעיקר עם רוכביו המקומיים ורוכבים נוספים מאפריקה, אך בשנים האחרונות משתתפות במרוץ גם קבוצות ורוכבים אירופיים וממדינות נוספות בעולם, כשב-2011 ניצח קייל ריינן האמריקאי ארבעה קטעים במרוץ ואת המרוץ כולו ובחלק מהשנים אף השתתפו במרוץ קבוצות וורלד טור, הדרג הגבוה ביותר בעולם לקבוצות, כגון Israel Start-Up Nation הישראלית בשנת 2020 ואסטנה הקזחית בשנת 2019.
שמר ניקולסון
קריירה
ניקולסון ערך את הופעת הבכורה שלו בנבחרת הבוגרת של ג'מייקה בפברואר 2017. את שערו הראשון עבור הנבחרת כבש ניקולסון ב-5 ביוני 2019 במשחק ידידות נגד ארצות הברית.
אוצ'י יושיטאקה
תרומתו לראשית הנצרות ביפן
מאוקטובר ועד דצמבר 1550 התגוררו המיסיונר הישועי פרנסיסקו חאווייר ובני לווייתו בימאגוצ'י שהייתו בירתו של יושיטאקה. חאווייר, שהיה המיסיונר הנוצרי הראשון שהגיע ליפן, הטיף לתושבי העיר כשהוא קורא טקסטים שתורגמו ליפנית מתוך ספר הכתוב באותיות לטיניות, כשהאח פרננדס, אחד מבני לווייתו שהצליח יותר מהאירופאים האחרים ללמוד יפנית, משמש כמתורגמן לשאלות הקהל. העניין שעורר גרם להזמנתו לחצרו של אוצ'י יושיטאקה. הפגישה כמעט והסתיימה באסון. פרננדס קרא בקול קטעים מהדוקטרינה הנוצרית המתורגמת ליפנית שבה תקף, בין השאר, את תופעת מעשה סדום, שאת מבצעיה כינה "מזוהמים יותר מחיה חסרת שכל". הגדרה זו הרגיזה מאוד את הדאימיו, אך הוא הסתפק בהפסקת הפגישה בחטף.
וילפריד זאהה
קריירת מועדונים
בעונת 2015/2016 הופיע זאהה במרבית משחקי קבוצתו, כבש 5 שערים בכל המסגרות, כאשר פאלאס סיימה במקום ה-15 בפרמייר ליג. הוא סייע לקבוצתו להגיע עד לגמר גביע ה-FA, שם שיחק 120 דקות, בהפסד למנצ'סטר יונייטד 1–2. בתום העונה נבחר זאהה לשחקן העונה של קריסטל פאלאס. בעונה העוקבת, ב-26 בדצמבר 2016, גלש זאהה ברחבת השער, במשחק מול ווטפורד, ודרש פנדל. השופט התרשם מכך כ'צלילה' ואף שלף לו כרטיס צהוב בטענה של הצגה מצדו של זאהה. בסיכום עונת 2016/2017, כבש זאהה 7 שערים ב-35 הופעות ליגה. הוא זכה בתואר שחקן העונה של קריסטל פאלאס בפעם השנייה ברציפות. ב-26 במאי 2017 חתם על חוזה חדש בפאלאס, ל-5 עונות.
שאמס צ'ראניה
ביוגרפיה
לאחר מספר שנים הוא תפס את תשומת ליבו של עתינואי הספורט וה-NBA אדריאן ווג'נרובסקי, שהחליט לצרף אותו ל"Yahoo Sports". לאחר מעברו ל-Yahoo הוא החל לפרסם החתמות ועסקאות בהיקף גדול יותר. בקיץ 2016 היה הראשון לדווח על מעברו של דווייט הווארד לאטלנטה הוקס, שובו של דמאר דרוזן לטורונטו ראפטורס והחתמותיהם של לואול דנג וג'מאל קרופורד. ב-2017 דיווח על החתמותיהם של סטפן קרי, בלייק גריפין, ג'ף טיג ופול מילסאפ.
דיוויד מייסון
חייו
ב-1973 נעצר בגין הצתה ונכלא למשך מספר חודשים במוסד לעבריינים צעירים. לאחר שחרורו נשר מבית הספר בכיתה י"א והתגייס לחיל הנחתים, אך איבד עניין בשירותו הצבאי במהרה ושוחרר בשל עבירות המשמעת הרבות שנתפס מבצע.
מעצר
ב-22 בינואר הגיע השוטר לארי שוהרט לבית משפחתו בסן לורנזו. אחיו של מייסון, מארק, סיפר לו כי דייוויד עזב לפני מספר ימים והשאיר בידיהם קלטת עליה כתב "דייוויד א. מייסון - הספד". ברשות המשפחה האזין שוהרט לקלטת בה נשמע מייסון מתוודה על כל פשעיו ומתאר לפרטים את הרציחות שביצע, את מניעיו ואת אמונותיו, ואומר כי הוא מאמין שבקרוב ימות בקרב ירי עם המשטרה.
יחידת מודיעין גבולות נגב
היחידה היא חלק מיחידות מרחב הנגב במחוז הדרומי של משטרת ישראל וכפופה למפקד היחידה.
דטרמיננטת דיידונה
בתורת החוגים, דטרמיננטת דודונה היא הכללה של הדטרמיננטה ממטריצות מעל חוגים קומוטטיביים, אל מטריצות מעל חוג מקומי כלשהו (לרבות שאינו קומוטטיבי). הדטרמיננטה נקראת כך על-שם המתמטיקאי הצרפתי ז'אן דודונה שהמציא אותן ב-1943.
בן מיטלמן
ביוגרפיה
שימש מגיש ב"שלוש" וב"מהדורה ראשונה", וכן, ככתב ופרשן בדסק הספורט ובנושאי תרבות, מדע וטכנולוגיה.
באוגוסט 2022 עזב את משרתו בחדשות 12, לטובת עבודה בגוגל ישראל בתחום יחסי הציבור.
ליל הגנרלים בטורקיה (1980)
לאחר ההפיכה
בנובמבר 1982 אושרה חוקה חדשה לטורקיה שהרחיבה את סמכויות הנשיא וצמצמה את חירויות הפרט. ביולי 1983 אוורן פרש מהנהגת המטות המשולבים אך נשאר הנשיא עד שנת 1989. בנובמבר 1983 נערכו בחירות, ורק כשלוש מפלגות הורשו להשתתף בהן – מפלגת העם הרפובליקאית, מפלגת המולדת ומפלגת הדרך הנכונה. בכך למעשה הסתיימה תקופת השלטון הצבאי בטורקיה.
אליפות ברזיל בכדורגל 1997
במהלך שלב הבתים של האליפות עבור הניצחון הוענקו שלוש נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות.
משחק הגמר
ואסקו דה גאמה זכתה בעקבות הישג טוב יותר בשלב הבתים.
נבואת בית עלי
תוכן נבואת איש האלוהים
בחלק הראשון של הנבואה, מוכיח איש האלוהים את עלי על כך ששבטו נבחר כבר מימי יציאת מצרים להיות לכהן לה' וייחד אותו לכהן לפני ה', אבל בפועל עלי מנה את בניו לכהנים ו"תכבד את בניך ממני, להבריאכם מראשית כל מנחת ישראל לעמי" - כלומר בני עלי, כפי המסופר מוקדם יותר באותו הפרק, היו אוכלים מבשר הקורבנות שלא כראוי ועלי הכהן לא הוכיח אותם על זה. לכן, בגלל שבניך עשו הרע ולא עצרת בהם למרות שביציאת מצרים כשייחדתי את בית אביך אמרתי שבית אביך יכהן לפני עד עולם, זה לא יקרה כי אמנם מכבדי אכבד אבל "בוזי יקלו" - כלומר, אתם שבזיתם את עבודתכם ככהנים תקוללו. ופירוט על הקללה: לא יהיה זקן בביתך, ובניך ימשיכו לשרת אך לא יהיו בכהונה הגדולה, וכתוצאה - צאצאיך ימותו בצעירותם. והנביא מביא סימן לכך שדבריו יתקיימו: שני בניך -חפני ופנחס- ימותו ביום אחד.
בני גרב
ביוגרפיה מוזיקלית
בשנת 2010 הופיע בפסטיבל Modern Drummer בבריטניה, ולאחר מכן בכמה סיבובי הופעות עולמיים, בהם ביקר בארצות הברית (בתמונה מימין), קנדה, יפן, צרפת ובריטניה.
חיל האוויר השביעי של ארצות הברית
חיל האוויר השביעי של ארצות הברית (באנגלית: Seventh Air Force) הוא כוח אווירי המשתייך לפיקוד חיילות האוויר של האוקיינוס השקט. משימתו של חיל האוויר השביעי היא להפעיל כוח אווירי שיספק הרתעה וייגן על קוריאה הדרומית ובעלות הברית של ארצות הברית מפני התקפה מצד קוריאה הצפונית. מפקדתו ממוקמת בבסיס אוסאן, כ-65 קילומטרים צפונית לסיאול שבקוריאה הדרומית ולו יחידות באוסאן ובבסיס קונסאן במערב קוריאה הדרומית, כ-240 קילומטרים דרומית לסיאול.
מספר טלפון
היסטוריה
מספר הטלפון הוא מספר חד-ערכי בכל אזור חיוג. אורכו של מספר הטלפון יכול להשתנות באזור חיוג מסוים, ולרוב ניתנים לשירותי חירום מספרים קצרים יותר. כך לדוגמה מקובל בארצות רבות בעולם שמספר הטלפון "911" משמש את שירותי החירום השונים (המשטרה, כוחות כיבוי אש וכוחות פינוי רפואי; גם בישראל מספר זה משמש לשם יצירת קשר עם שירותי החירום בשפה האנגלית, בעוד שלמענה טלפוני הניתן על ידי שירותי החירום בשפה העברית ניתנו מספרים מקוצרים אחרים).
מבצע חוק וסדר
רקע
מבצע חוק נועד למעשה להוות הסחת דעת והטעייה. המבצע העיקרי נקרא מבצע סדר, ועליו פיקד מפקד חטיבת הצנחנים, אלוף-משנה שאול מופז. המבצע הוטל על גדוד 202, בפיקודו של סא"ל יצחק גרשון (ג'רי). הגדוד תוגבר בפלחה"ן צנחנים, שעליה פיקדו מפקדה היוצא רוני אלשיך, ומחליפו סרן גל הירש, סיירת צנחנים, בפיקודו של רב-סרן גדי שמני, ופלוגת העורב של הצנחנים בפיקודו של סרן מתי הורוביץ. בנוסף לכוחות החי"ר השתתפה במבצע פלוגת טנקים (פל ו + מחלקה מפל ח) מגדוד 77 בפיקודו של סרן עמרי שדה מחטיבה 7 (גדוד נוסף, גדוד 75, היה בעתודה), גדוד 605 של חיל ההנדסה, גדוד התותחנים 402 בפיקוד צביקה פוקס, ומסוקי תקיפה של חיל האוויר.